প্রোস্টেট
‌‌‌প্রোস্টেট গ্রন্থি‌‌‌‌‌‌ পুরুষ দেহের একটি অংশ যা পুরুষের প্রজননতন্ত্রের অন্তর্ভুক্ত। কেবল পুরুষদেরই প্রস্টেট গ্রন্থি রয়েছে। এটাকে সচরাচর শুধু প্রোস্টেট হিসাবে উল্লেখ করা হয়। এর আকার অনেকটা কাজুবাদামের সমান। মূত্রথলির তলদেশে থেকে যেখানে মুত্রনালীর শুরু সেখানটার চারপাশ জুড়ে এই গ্রন্থিটির অবস্থান। এর মধ্য দিয়েই মূত্র এবং বীর্য প্রবাহিত হয়। এই গ্রন্থির মূল কাজ হচ্ছে বীর্যের অন্যতম উপাদান একটি তরল আঠালো পদার্থ সৃষ্টি করা। শুক্রাণু এবং এই তরলের মিশ্রণই বীর্য।
যৌন প্রজনন
যৌন প্রজনন () হল বিবর্তনগতভাবে উন্নত প্রাণী এবং উদ্ভিদের প্রজনন পদ্ধতি। কিছু মনেরা, প্রোটিস্টা এবং ছত্রাকও অযৌন জননের পাশাপাশি এই পদ্ধতিতে প্রজনন ক্রিয়া সম্পন্ন করে। যৌন প্রজননকারী জীবগণ দুটি আলাদা যৌনতা বা লিঙ্গবিশিষ্ট হয়। যথাঃ স্ত্রী ও পুরুষ। তবে কিছু উভলিঙ্গী (hermaphrodite) জীবদের একই দেহে স্ত্রী এবং পুরুষ গ্যামেট তৈরি হয়। যেমনঃ কুমড়ো গাছ। স্ত্রীর ডিম্ব বা ডিম্বাণু পুরুষের শুক্রকীট বা শুক্রাণু দ্বারা নিষিক্ত হয়ে স্বতন্ত্র নবজাতকের জন্ম হয়। এই প্রক্রিয়াটি বেশ কিছু ধাপে সম্পন্ন হয়।